b'\n_START_ARTICLE_\nSinterklaas\n_START_PARAGRAPH_\nSinterklaas er den nederlandske versjonen av Sankt Nikolas (Sint-Nicolaas p\xc3\xa5 nederlandsk) som feires 5.-6. desember. Den hellige Nikolas var biskop i Myra i Lilleasia og d\xc3\xb8de midt p\xc3\xa5 300-tallet. If\xc3\xb8lge legendene hjalp han bl.a. fattigfolk med gaver, noe som ligger bak tradisjonen om Nikolas som julenissen med gaver. Sinterklaas har gitt navn til den amerikanske julenissen Santa Claus via de nederlandske immigrantene i USA p\xc3\xa5 1600- og 1700-tallet._NEWLINE_Dagene for feiringen av Sinterklaas faller tidsmessig alltid i adventstiden. Selv om dette kirkehistorisk ikke er p\xc3\xa5 grunn av en tilknytning til adventstiden, men rett og slett fordi den hellige Nikolas skal ha d\xc3\xb8dd den 6. desember, oppleves den festlighetene nok som en f\xc3\xb8rjulsskikk som er med p\xc3\xa5 \xc3\xa5 berede grunnen for julefeiringen.\n_START_SECTION_\nHistorisk\n_START_PARAGRAPH_\nDen liturgiske festen for den hellige Nikolas, som lenge hadde v\xc3\xa6rt feiret stort i den \xc3\xb8stlige kristenhet, ble ikke innf\xc3\xb8rt i Vestkirken f\xc3\xb8r p\xc3\xa5 1200-tallet, men slo da meget raskt igjennom. Feiringen ble innarbeidet i Nederlandene i middelalderen; man kjenner til at man i Utrecht p\xc3\xa5 denne dag la pengestykker i skoene til fattige barn. Ogs\xc3\xa5 andre nederlandske byer tok etter dette, eller utviklet egne m\xc3\xa5ter \xc3\xa5 gj\xc3\xb8re noe for de fattige p\xc3\xa5 denne kirkelige festdagen. Etter det nederlandske oppr\xc3\xb8ret mot Filipp II fors\xc3\xb8kte men i forskjellige reformerte kirkekretser \xc3\xa5 avskaffe festen fordi den hadde s\xc3\xa5 mange hedenske elementer i seg. Noen mente til og med \xc3\xa5 se spor etter Odin og Sleipner (som red gjennom luften) i Sinterklaas og hans hest. Men festen var forlengst blitt s\xc3\xa5 popul\xc3\xa6r i befolkningen, ogs\xc3\xa5 i den protestantiske befolkningsdel, at disse bestrebelsene ikke n\xc3\xa5dde s\xc3\xa6rlig fram.'